JARMOK NA HRADE DEVÍN // rodinný program pre malých aj veľkých
2026-04-12 09:15 - 16:00 (Europe/Bratislava) | Hrad Devín, Muránska 10, Bratislava, Slovakia (Slovak Republic)
Chcete si aj vy užiť pohodový jarný deň na hrade? Vezmite svoju rodinu na podujatie JARmok na hrade Devín, ktoré prinesie hry, divadlo a množstvo zábavy v jedinečnom prostredí národnej kultúrnej pamiatky.
Tešiť sa môžete na dobrodružné zbieranie sladkostí pre deti, divadelné predstavenie, environmentálne aktivity zamerané na dunajskú prírodu v spolupráci s ochranármi aj komentovanú prehliadku hradu. Podujatie nadväzuje na predchádzajúci ročník a symbolicky otvára jarnú sezónu na hrade Devín.
Program:
09.15 – otvorenie pre zberačov sladkostí
10.00 – štart zberu sladkostí (pri soche Slovanky)
11.00 – Divadlo Houže – O Jankovi a Marienke alebo Krutohustý les
13.00 – detský workshop BROZ-u
15.00 – Devín, ako ho (ne)poznáte – komentovaná prehliadka
Vstupné do 10.00: základné 5 € (bez košíka), zľavnené 2 € (rodič, dieťa a košík).
Po 10.00 platí bežný cenník hradu Devín.
Vstupenky v predaji v pokladnici hradu Devín.
11.00 – O Jankovi a Marienke alebo Krutohustý les
Interaktívne rodinné predstavenie plné humoru, hudby a fantázie, ktoré hravou formou rozpráva známy rozprávkový príbeh trochu inak. Diváci sa spolu s hrdinami vydajú do krutohustého lesa, kde ich čakajú nečakané stretnutia, dobrodružstvo aj jemné ponaučenie o odvahe a priateľstve.
Kto by nepoznal príbeh o Jankovi a Marienke? Divadlo Houže vám však tentokrát prináša detektívne dobrodružstvo, v ktorom si príde na svoje malý i veľký divák. Nerozpovie vám ho nik iný, než sám horár Peter Martinček, starostlivý lesák ktorý náhle musí prísť na koreň tomu, kde sa zrazu vzal hladomor, prečo Vajce nikdy neodišlo na vandrovku a na rozprávkovú krajinu padol veľký, krutohustý tieň!
Námet, text a réžia: Matej Truban
Dramaturgia: Hana Launerová
Scéna, bábky a kostým: Michaela Zajačková a Michaela Urbanová
Účinkuje Lukáš Takáč a Matej Truban
Dĺžka: 40 minút
Veková vhodnosť: 6+
13.00 – detský workshop BROZ-u
Interaktívny environmentálny program pre deti a rodiny, ktorý hravou formou približuje dunajskú prírodu a význam ochrany biodiverzity. Súčasťou je krátka exkurzia s výkladom o pastve zvierat, tvorivé aktivity, veľké drevené puzzle vyzy veľkej, ukážky pôvodných druhov rýb, tematické tetovačky aj infostánok s ochranármi, ktorí predstavia dunajskú divočinu a svoju prácu.
15.00 – Devín, ako ho (ne)poznáte
So správkyňou Petrou Palíkovou Kohútovou objavíte skryté zákutia hradu a odhalíte fascinujúce príbehy, ktoré formovali jeho históriu. Prezradí vám zaujímavosti zo života hradu a jeho správy, ktoré návštevníkom často zostávajú skryté.
Tešíme sa na Vás!

NOVÝ TERMÍN: NOČNÁ OBLOHA NAD HRADOM DEVÍN IV // pozorovanie hviezd // NEW DATE: NIGHT SKY OVER DEVÍN CASTLE IV // stargazing
2026-04-24 20:00 - 23:00 | Hrad Devín, Muránska 10, Bratislava, Slovakia (Slovak Republic)
Pozorovali ste už niekedy vesmír profesionálnym teleskopom? Na hrade Devín vám prinesieme jedinečný večerný zážitok pod hviezdami s odborným výkladom od Slovenského zväzu astronómov. Návštevníci budú mať možnosť sledovať vesmírne objekty prostredníctvom špeciálnej techniky a spoznávať zaujímavosti o nočnej oblohe v autentickej atmosfére hradného areálu. Počas podujatia bude nad horizontom aj Mesiac, ktorý ponúkne atraktívne pozorovanie pre malých i veľkých.
Podujatie je vhodné pre širokú verejnosť a uskutoční sa v exteriéri hradu, preto sa odporúča teplé oblečenie a pevnejšia obuv. Nezabudnite si priniesť vlastné svietidlo, baterku alebo čelovku s funkciou červeného svetla.
Posledný spoj linky 29 zo zastávky Hrad Devín odchádza o 23:17, následne premáva nočná linka N29. Viac informácií nájdete na imhd.sk.
Harmonogram:
20.00 – vstup, začiatok ukážok teleskopov
20.45 – komentovaná prehliadka nočnej oblohy a pozorovanie
22.00 – ukončenie ukážok
23.00 – uzatvorenie hradu
Vstupné: základné 8 €, zľavnené 4 €
Vstupenky sú dostupné online na mmb.sk alebo prostredníctvom QR kódu priamo na mieste.

Have you ever observed the universe through a professional telescope? Join us for a unique evening under the stars at Devín Castle with expert guidance from the Slovak Astronomers Association. Visitors will be able to observe celestial objects using special telescopes and learn fascinating facts about the night sky. The Moon will also be visible above the horizon, offering a beautiful sight for all ages.
The event takes place outdoors, so warm clothing and sturdy shoes are recommended. Please bring your own flashlight or headlamp with a red-light option.
The last bus (line 29) from the Hrad Devín stop departs at 23:17, after which the night line N29 operates. More information can be found at imhd.sk.
Schedule:20:00 — entry, telescope demonstrations begin20:45 — guided night sky tour and observation22:30 — demonstrations end23:00 — castle closes

Admission: Standard €8, Reduced €4
Tickets are available online at mmb.sk or via a QR code on site.

BMD: PO STOPÁCH ĽUDOVÍTA // rodinný program
2026-04-25 11:00 - 13:00 | Hrad Devín, Muránska 10, Bratislava, Slovakia (Slovak Republic)
Vydajte sa s nami na napínavú cestu časom a pomôžte vyriešiť záhadu! Jeden slávny Ľudovít sa stratil na hrade Devín a je len na vás, aby ste ho našli.
Rodiny s deťmi čaká interaktívne pátranie po stopách ukrytých v areáli hradu. Prostredníctvom zábavných úloh a hádaniek spoznáte obdobie, v ktorom Ľudovít žil, a dozviete sa množstvo fascinujúcich príbehov o hrade.
Pripravte sa na dobrodružstvo plné objavovania, učenia a spoločnej zábavy!
Kapacita podujatia je obmedzená (20 rodín).
V prípade záujmu si rezervujte vstupenku online na hraddevin.mmb.sk.
Vstupné na hrad Devín počas Bratislavských mestských dní: 2 eurá.

BMD: HRAD DEVÍN V LITERATÚRE // komentovaná prechádzka
2026-04-25 15:00 - 17:00 | Hrad Devín, Muránska 10, Bratislava, Slovakia (Slovak Republic)
Čo robili štúrovci na Devíne? Komentovaná prechádzka predstaví hrad Devín ako silný motív slovenskej literatúry a symbol, ktorý formovala najmä generácia štúrovcov.
Zameria sa na to, ako sa historické miesto postupne menilo na kultúrny a národný obraz prítomný v textoch 19. storočia aj neskorších období. Priblíži známe literárne reflexie Devína a ich historické súvislosti, ako aj význam pamäti a romantického myslenia. Podujatie ponúkne nový pohľad na prepojenie literatúry, histórie a konkrétneho miesta v priestore Bratislavy.
Prednášku si pre vás pripravila Dana Hučková, literárna historička z Ústavu slovenskej literatúry SAV.
Kapacita je obmedzená na 35 ľudí. V prípade záujmu si rezervujte vstupenku online na hraddevin.mmb.sk.
Vstupné na hrad Devín počas Bratislavských mestských dní: 2 eurá.

BMD: ZA HRADBAMI DEVÍNA // komentovaná prehliadka
2026-04-26 15:00 - 17:00 | Hrad Devín, Muránska 10, Bratislava, Slovakia (Slovak Republic)
Vyberte sa spolu s nami na prehliadku hradu Devín v sprievode jeho správkyne Petry Palíkovej Kohútovej.
Spoločne objavíme menej známe zákutia areálu, priblížime si udalosti, ktoré hrad formovali v priebehu stáročí, a nahliadneme aj do jeho budúcnosti – predstavíme plány a podujatia letnej sezóny.
Zažite Devín z novej perspektívy a spoznajte jeho skryté príbehy.
Kapacita je obmedzená na 35 ľudí. V prípade záujmu si rezervujte vstupenku online na hraddevin.mmb.sk.
Vstupné na hrad Devín počas BMD je 2 eurá.

ŽIVÁ HISTÓRIA // historický festival // LIVING HISTORY // Historical Festival
2026-05-09 10:00 - 18:00 | Hrad Devín, Muránska 10, Bratislava, Slovakia (Slovak Republic)
Hrad Devín sa premení na živú kroniku dejín, kde návštevníci zažijú históriu priamo v autentickom prostredí hradu.
Festival ponúka stretnutie s bojovníkmi a postavami z rôznych období – od antiky cez stredovek, renesanciu až po súčasnosť. Tešiť sa môžete na šermiarske vystúpenia, historické tábory, dobovú hudbu a tance, remeselné dielne či ukážky dobovej kuchyne.
Festival organizuje Skupina historického šermu Ursus v spolupráci s Múzeom mesta Bratislavy.
Vstupné: základné: 12 €, zľavnené: 6 €, veľké rodinné (2 + 3): 27 €, malé rodinné (1 + 2): 15 €
Vstupenky v predaji v pokladnici hradu Devín alebo online na mmb.sk.
//
Experience history coming to life at Devín Castle!
Step into a living chronicle where authentic castle grounds meet warriors and legends from antiquity to the present day. Sword fights, historical camps, period music, crafts, and a taste of ancient kitchens – all in one place.
Organized by Ursus Historical Fencing Group in collaboration with the Bratislava City Museum.
Tickets: Basic: €12, Reduced: €6, Large Family (2+3): €27, Small Family (1+2): €15
Get your tickets at the gate or online at mmb.sk.

NOC MÚZEÍ A GALÉRIÍ: SPOZNAJTE HRAD DEVÍN // komentovaná prehliadka
2026-05-23 10:15 - 18:00
Zažite nezabudnuteľnú atmosféru Noci múzeí a galérií na hrade Devín!
Hrad otvorí svoje brány až do 21.00, aby ste mohli objaviť jeho tajomstvá v magickej nočnej atmosfére. Príďte a objavte príbehy hradu, ktorý stráži sútok riek Moravy a Dunaja, počas bezplatných lektorských výkladov.
Komentované prehliadky: 10.15/12.15/14.00/16.30/18.00
Vstupné: vstup iba s platnou vstupenkou NMaG
Štart prehliadky: výstavný pavilón nad vstupnou bránou hradu Devín

NOC MÚZEÍ A GALÉRIÍ: HRAD DEVÍN PO ZOTMENÍ // komentovaná prehliadka
2026-05-23 20:00 - 22:00 | Hrad Devín, Muránska 10, Bratislava, Slovakia (Slovak Republic)
Keď slnko zapadne a hrad sa zahalí do tmy, Devín ukáže svoju skrytú tvár.
S baterkou v ruke prejdeme zákutia, ktoré cez deň ostávajú mimo zraku návštevníkov, a vypočujeme si príbehy, ktoré múry odhaľujú len v noci. Nie je to klasická prehliadka. Je to večerné dobrodružstvo, kde každý kút hradu má vlastný príbeh.
Kapacita podujatia je obmedzená: 40 ľudí
Vstupné: vstup iba s platnou vstupenkou NMaG
Rezervácia prehliadky online na mmb.sk.

ARCHEOLOGICKÁ PRECHÁDZKA PO HRADE DEVÍN A OKOLÍ // komentovaná prehliadka
2026-05-30 15:30 - 17:30 | Hrad Devín, Muránska 10, Bratislava, Slovakia (Slovak Republic)
Spoločne s archeologičkou Janou Mellnerovou Šutekovou sa vydáme po okolí hradu Devín a pozrieme sa na miesta, ktoré na prvý pohľad pôsobia nenápadne, no skrývajú bohatú minulosť.
Po ceste si porozprávame o archeologických nálezoch z rôznych období a ukážeme, čo všetko sa dá o histórii krajiny zistiť priamo v teréne.
Stretneme sa pri pokladnici hradu Devín, odkiaľ vyrazíme na cestu. Nezabudnite si pohodlnú obuv a vodu – čaká vás príjemná prechádzka, z ktorej si odnesiete množstvo zaujímavých informácií.
Vstupné: základné 5 €, zľavnené 3 €
Vstupenky v predaji v pokladnici hradu Devín alebo online na mmb.sk.

RYTIERI NA DEVÍNE // historický festival // KNIGHTS AT DEVÍN // Historical Festival
2026-06-06 10:00 - 19:00 | Hrad Devín, Muránska 10, Bratislava, Slovakia (Slovak Republic)
Hrad Devín opäť ožije čarom minulosti!
V kulisách stredovekých múrov sa rozprestrie pestrofarebný program, ktorý vás prenesie do dávnych čias a predstaví príbehy z rôznych historických období – od čias Slovanov až po Richarda Levie srdce a veľkolepý renesančný rytiersky turnaj.
Po otvorení brán vás privíta slávnostný ceremoniál. Hrad sa následne premení na tanečnú sieň – renesančné tance pripomenú krásu dvorského umenia a atmosféru honosného bálu. Chýbať nebudú šermiarsko-divadelné predstavenia, príbeh Richarda Levie srdce, legenda o tajomstve slovanského meča ani humor šaša Kraka. Následne sa presunieme na bojiská 16. storočia so svetom žoldnierov a pikanierov. Vrcholom bude veľkolepý renesančný rytiersky turnaj na spôsob talianskych La giostra, kde rytieri predvedú jazdecké aj pešie súboje v duchu hesla česť, sila a tradícia. Program doplní recitál dobovej hudby, prózy a poézie.
Po celý čas vás budú čakať aj stredoveké kratochvíle – lukostreľba, streľba z kuší, vrhanie nožov, jazda na drevenom aj živom koni, hry pre deti, remeselné stánky, občerstvenie a atmosféra veľkého jarmoku.
Hlavný organizátor: TOSTABUR
Vstupné: základné 12 €, zľavnené 6 €, veľké rodinné (2 dospelí a 1 – 3 deti) 27 €, malé rodinné (1 dospelý a 1 – 2 deti) 15 €
Vstupenky v predaji v pokladnici hradu Devín alebo online na mmb.sk.
//
Devín Castle comes alive with the magic of the past!
Set against medieval walls, a vibrant program takes you through history—from Slavic times to Richard the Lionheart and a grand Renaissance jousting tournament.
After the gates open, a ceremonial welcome kicks things off. The castle then turns into a dance hall with elegant Renaissance dances evoking courtly life. Expect fencing-theatre shows, the tale of Richard the Lionheart, a Slavic sword legend, and the jester Krak’s humor. Then we shift to 16th-century battlefields with mercenaries and pikemen. The highlight: a spectacular Italian-style La giostra tournament, featuring mounted and foot combat in the spirit of honor, strength, and tradition. The program also includes live period music, prose, and poetry.
Throughout the day, enjoy medieval развлечения—archery, crossbows, knife throwing, wooden and live horse rides, kids’ games, crafts, food, and a lively fair atmosphere.
Main Organizer: TOSTABUR
Tickets: €12 standard, €6 reduced, €27 large family (2 adults + 1–3 kids), €15 small family (1 adult + 1–2 kids)
Available at Devín Castle box office or online at mmb.sk.

OTVORENIE BYLINKOVEJ ZÁHRADY NA DEVÍNE // rodinný program
2026-06-07 14:30 - 18:00 | Hrad Devín, Muránska 10, Bratislava, Slovakia (Slovak Republic)
Zastavte sa a nadýchnite sa histórie.
Pozývame vás na slávnostné otvorenie novej bylinkovej záhrady, inšpirovanej historickými záhradami 15. a 16. storočia. Záhrada vznikla v spolupráci s BROZ a ponúkne vám pohľad do sveta byliniek stredovekej kuchyne aj lekárne – ich príbehov, významu a využitia v súčasnosti.
Čakajú vás komentované prehliadky, workshopy aj sprievodný program, ktorý vám bylinky priblíži všetkými zmyslami – od omamných vôní až po dávno zabudnuté chute. Bylinkovú oázu nájdete v tichom zákutí dolného hradu hneď za muničným skladom.
Program:
14.30 – 18.00 – Environmentálne aktivity pre najmenších (v spolupráci s BROZ)
14:30 – 18:00 Záhrady dávnych tisícročí. Čo sa pestovalo v praveku a včasnom stredoveku (komentovaná prehliadka)
14.30 – Bylinky medzi hradbami (komentovaná prehliadka)
15.30 – Svet neviditeľných hrdinov (komentovaná prehliadka)
16.30 – Bylinková alchýmia (workshop, kapacita obmedzená – 13 miest, možnosť rezervácie)
Miesto na workshope si možno rezervovať e-mailom na: hrad.devin@mmb.sk. Prosíme uviesť meno, počet osôb a kontaktné údaje (telefón alebo e-mail). Miesto je záväzne rezervované až po spätnom potvrdení zo strany organizátora.
Účasť na všetkých aktivitách podujatia je možná s platnou vstupenkou do areálu hradu Devín podľa bežného cenníka.
Vstupenky v predaji v pokladnici hradu Devín.

SÚTOK 2026 // multižánrový festival // Multi-genre festival
2026-06-13 14:00 - 23:00 | Hrad Devín, Muránska 10, Bratislava, Slovakia (Slovak Republic)
Festival Sútok je multižánrový mestský festival, ktorý na deň premení hrad Devín na miesto plné súčasnej hudby, diskusií, umeleckých intervencií a workshopov.
Tentokrát vystúpia Fallgrapp, FVCK_KVLT, Vojtik, Zabiť Františka & Tereza Pavlíková a pripravené máme aj dva špeciálne DJ sety: Otec Mirec b2b fralaa a wyme b2b Helena Lua. Okrem rôznorodých hudobných žánrov si na Sútoku budeš môcť užiť tanečný workshop s Chilli, inštaláciu a workshop od Kunterakt, zine workshop od Pespress či diskusie pod záštitou podcastov Dejiny a Kapitalks.
Toto všetko a ešte mnoho iného, podčiarknuté atmosférou hradieb Devína.
Vstupné (prvá vlna lístkov): základné 20 €, zľavnené 10 €, malé rodinné (1 dospelý + 2 deti) 30 €, veľké rodinné (2 dospelí + 3 deti) 45 €
Vstupenky v predaji online na mmb.sk.
//
Sútok Festival is a multi-genre urban festival that transforms Devín Castle for one day into a vibrant hub of contemporary music, discussions, art installations, and workshops.
This year’s line-up features Fallgrapp, FVCK_KVLT, Vojtik, and Zabiť Františka & Tereza Pavlíková, along with two special back-to-back DJ sets: Otec Mirec b2b fralaa and wyme b2b Helena Lua. Beyond the diverse music scene, Sútok offers a dance workshop with Chilli, an installation and workshop by Kunterakt, a zine-making workshop with Pespress, and thought-provoking discussions hosted by the Dejiny and Kapitalks podcasts.
Experience all this and more, set against the breathtaking backdrop of the Devín Castle walls.
Tickets (First Wave): Standard: €20, Discounted: €10, Small Family (1 adult + 2 children): €30, Large Family (2 adults + 3 children): €45
Tickets are available online at mmb.sk.

NOČNÁ PRECHÁDZKA HISTÓRIOU HRADU DEVÍN // komentovaná prehliadka
2026-06-19 20:15 - 22:30 | Hrad Devín, Muránska 10, Bratislava, Slovakia (Slovak Republic)
Vstúpte za hradby hradu Devín po zotmení a spoznajte ho v nočnej atmosfére.
Počas komentovanej prehliadky si priblížime históriu, povesti aj menej známe zákutia, ktoré si cez deň možno nevšimnete.
Nezabudnite si so sebou vziať baterky.
Vstupné: základné 5 €, zľavnené 3 €
Vstupenky v predaji v pokladnici hradu Devín alebo online na mmb.sk.

JOGA NA DEVÍNE // wellbeing pri západe slnka
2026-06-24 19:30 - 20:30, 2026-07-08 19:30 - 20:30 | Hrad Devín, Muránska 10, Bratislava, Slovakia (Slovak Republic)
Doprajte si letný večer v jedinečnej atmosfére hradu Devín, kde sa pokoj spája s vedomým pohybom.
Čaká vás jemné cvičenie prepojené s krátkou meditáciou, ktoré vám pomôže uvoľniť telo, upokojiť myseľ a spomaliť dych. V sprievode plynulého flow sa naladíte na prítomný okamih a necháte každodenný stres za sebou. Spoločne si užijete čarovný západ slnka, prehĺbite dýchanie a odídete s pocitom ľahkosti a vnútornej rovnováhy.
Partnerom podujatia je Yoga House.
Vstupné: 8 €, na mieste 10 €
Vstupenky v predaji v pokladnici hradu Devín alebo online na mmb.sk.

KINO NA HRADE DEVÍN: POSLEDNÝ VIKING // filmové premietanie pod hviezdami
2026-06-25 20:30 - 23:00
V úvode letnej sezóny 2026 prináša MMB na hrad Devín filmový večer, počas ktorého zažijú návštevníci a návštevníčky nočnú atmosféru hradu pri premietaní filmovej snímky:
Den Sidste Viking, Anders Thomas Jensen, Dánsko, 2025, 116 min
Ankera po 15-ročnom treste za lúpež prepustia z väzenia. Jeho brat Manfred ulúpené peniaze zakopal. Len on vie, kde sú. Bohužiaľ, u Manfreda sa medzičasom objavili psychické problémy, v dôsledku ktorých na všetko zabudol. Bratia sa spoločne vydávajú na nečakanú cestu, aby peniaze našli a zistili, kým vlastne sú.
(Anglický jazyk so CZ titulkami)
Podujatie je organizované v spolupráci s Film Europe.
Vstupné: 8 €, na mieste 10 €
Vstupenky v predaji v pokladnici hradu Devín alebo online na mmb.sk.
//
At the beginning of the 2026 summer season, MMB brings a special film evening to Devín Castle. Visitors will experience the castle’s unique night-time atmosphere during a screening of:
The Last Viking
Anders Thomas Jensen, Denmark, 2025, 116 min
After serving a 15-year prison sentence for robbery, Anker is released from prison. His brother Manfred had buried the stolen money — and he is the only one who knows where it is. Unfortunately, Manfred has since developed mental health issues and has forgotten everything. Together, the brothers set out on an unexpected journey to find the money and discover who they really are.
(English with CZ subtittles)
The event is organised in cooperation with Film Europe.
Admission: €8 advance / €10 on site
Tickets are available at the Devín Castle ticket office or online at mmb.sk.

ODVÁŽNE PÁTRANIE: HĽADÁ SA METOD // rodinný program
2026-07-10 19:30 - 21:00 | Hrad Devín, Muránska 10, Bratislava, Slovakia (Slovak Republic)
Kam zmizol Metod? A prečo po ňom na hrade zostali tajomné stopy? Spoločne odhalíme príbeh dávnych čias, keď sa šírilo písmo a vzdelanie.
Rodiny s deťmi čaká interaktívne pátranie po stopách ukrytých v areáli hradu. Prostredníctvom zábavných úloh a hádaniek spoznáte obdobie, v ktorom Metod žil, a dozviete sa množstvo fascinujúcich príbehov o hrade. Pripravte sa na dobrodružstvo plné objavovania, učenia a spoločnej zábavy!
Kapacita podujatia je obmedzená. (15 rodín)
Rodinné vstupné: malé 10 € (max. 3 osoby), veľké 15 € (max. 5 osôb)
Vstupenky v predaji v pokladnici hradu Devín alebo online na mmb.sk.

PRÍBEH HRADNEJ BYLINKOVEJ ZÁHRADY // komentovaná prehliadka
2026-07-12 15:30 - 17:00 | Hrad Devín, Muránska 10, Bratislava, Slovakia (Slovak Republic)
Pozývame vás na komentovanú prehliadku novovzniknutej historickej bylinkovej záhrady na hrade Devín.
Projekt vznikol vďaka spolupráci odborníkov z rôznych oblastí – tímu z hradu Devín, krajinnej architektky, botaničky a expertky na permakultúru či entomológa. Prehliadkou vás prevedie Alena Pavlíková, ktorá predstaví proces vzniku záhrady a priblíži, ako sa podarilo prepojiť historické poznatky o liečivých rastlinách s modernými princípmi ochrany prírody a podpory biodiverzity.
Príďte si pozrieť priestor, v ktorom sa stretáva história hradu s praktickou ochranou prírody.
Vstupné: 5 €, zľavnené 3 €
Vstupenky v predaji v pokladnici hradu Devín alebo online na mmb.sk.

KINO NA HRADE DEVÍN: HAMNET // filmové premietanie pod hviezdami
2026-07-16 20:30 - 23:00 | Hrad Devín, Muránska 10, Bratislava, Slovakia (Slovak Republic)
Oscarová režisérka Chloé Zhao natočila mimoriadny príbeh o láske a bolesti, z ktorého vzišlo jedno z najslávnejších diel svetovej drámy – Shakespearov Hamlet.
Keď večne hladný učiteľ William Shakespeare spozná slobodomyseľnú Agnes, zrodí sa medzi nimi hlboká láska a narodia sa im tri deti. Aby uživil rodinu a rozvíjal svoj talent, trávi William väčšinu času v Londýne, zatiaľ čo Agnes sa na vidieku stará o domácnosť a deti, najmä o syna Hamneta, ktorý chce nasledovať otca. Rodinu však zasiahne tragédia, ktorá otrasie ich vzťahom. V bolesti a zúfalstve Shakespeare napíše svoje vrcholné dielo – tragédiu Hamlet, ktorá sa stane liekom na ich žiaľ.
Hamnet, Chloé Zhao, USA, 2025, 125 min
Podujatie je organizované v spolupráci so Cinemart.
Vstupné: 8 €, na mieste 10 €
Vstupenky v predaji v pokladnici hradu Devín alebo online na mmb.sk.

HISTORICKÝ ŠERM NA HRADE DEVÍN // zážitkový program
2026-07-19 14:00 - 16:00 | Hrad Devín, Muránska 10, Bratislava, Slovakia (Slovak Republic)
Ako sa bojuje mečom bez toho, aby ste sa zranili? Čo všetko stojí za scénickým duelom a kde sa končí divadlo a začína sa technika? Príďte to zistiť priamo na hrad Devín!
Pozývame vás na otvorený tréning historického šermu pod vedením skúsených šermiarov zo skupiny Manu Forti. Tréning je rozdelený do štyroch paralelných častí:

techniky šermu so zameraním na jednoručný meč,

nácvik scénických duelov, kde technika ožíva v pohybe,

sparring – praktické preverenie zručností aj za účasti hostí z iných šermiarskych skupín, interaktívna zóna pre divákov, kde si môžete vyskúšať základy šermu pod dohľadom trénera.

Program je vhodný pre úplných začiatočníkov, mierne pokročilých aj zvedavcov z radov verejnosti. Nemusíte mať žiadne skúsenosti – stačí chuť objaviť niečo nové alebo sa len pozerať a nasať atmosféru šermu na pôsobivom mieste s výhľadom.
Vstup na podujatie je možný s platnou vstupenkou na hrad Devín.
